9. การควบคุมภายใน

คณะกรรมการบริษัทฯ คณะกรรมการตรวจสอบ กรรมการผู้จัดการใหญ่และประธานเจ้าหน้าที่บริหาร
ผู้บริหารระดับสูงและพนักงานของบริษัท
ได้ให้ความสำคัญอย่างมากกับการที่บริษัทมีการจัดวางระบบการควบคุมภายในที่เหมาะสม
เพื่อสร้างความมั่นใจต่อการทำงานที่มีประสิทธิภาพและประสิทธิผลเพื่อให้สามารถบรรลุเป้าหมายในทางธุรกิจ
การให้ความเชื่อมั่นต่อรายงานทางการเงิน
และการปฏิบัติตามกฎระเบียบและข้อบังคับทางกฎหมายที่เกี่ยวข้อง
โครงสร้างของการควบคุมภายในของบริษัทฯ
ประกอบด้วยการจัดให้มีโครงสร้างองค์กรที่ชัดเจนในเรื่องการกำหนดอำนาจหน้าที่และความรับผิดชอบ
การมอบหมาย และการแบ่งแยกหน้าที่ที่เหมาะสมและมีระบบและวิธีการควบคุมภายในที่รัดกุม

ฝ่ายตรวจสอบภายในเป็นหน่วยงานที่มีความเป็นอิสระ และรายงานตรงต่อคณะกรรมการตรวจสอบ
ฝ่ายตรวจสอบภายในทำหน้าที่ในการสนับสนุนการทำงานของคณะกรรมการตรวจสอบและคณะกรรมการบริษัทฯ
โดยการทำการประเมินความเหมาะสมของระบบการควบคุมที่บริษัทฯ วางไว้อย่างสม่ำเสมอ
ตรวจสอบประเด็นที่สำคัญทางการบัญชีและการเงิน การปฏิบัติตามกฎหมาย ข้อบังคับ
และกฎระเบียบที่เกี่ยวข้อง
และการกำหนดนโยบายและวิธีการบริหารความเสี่ยงทางธุรกิจและทางการเงินของผู้บริหาร
เพื่อให้ความมั่นใจได้ว่าการควบคุมภายในที่วางไว้เหมาะสม เพียงพอ และมีประสิทธิภาพ
ประเด็นที่พบจากการตรวจสอบจะมีการแจ้งให้หน่วยงานที่เกี่ยวข้องรับทราบ
เพื่อหาแนวทางแก้ไขหรือปรับปรุงให้ดีขึ้นภายในระยะเวลาที่กำหนด
ฝ่ายตรวจสอบภายในจะติดตามการแก้ไขหรือปรับปรุงตามที่ได้ตกลงไว้
และนำเสนอผลการแก้ไขหรือปรับปรุงต่อคณะกรรมการตรวจสอบ และคณะกรรมการบริษัทฯ ต่อไป

บริษัทฯ มีระบบการควบคุมภายในและการบริหารความเสี่ยง
โดยปฏิบัติตามกรอบโครงสร้างการควบคุมภายในซึ่งอ้างอิงตามอิงตามมาตรฐานสากลของ The
Committee of Sponsoring Organizations of the Treadway Commission (COSO)
ซึ่งสัมพันธ์กับการดำเนินธุรกิจและกระบวนการบริหารงานของบริษัทฯ บริษัทฯ ให้ความสำคัญใน 5
องค์ประกอบที่สำคัญ ดังนี้

1.  สภาพแวดล้อมภายในองค์กร

บริษัทฯ สนับสนุนให้มีสภาพแวดล้อมการทำงานที่ดี โดยมีการกำหนดนโยบาย การวางแผน
การดำเนินการการควบคุม การติดตามที่เหมาะสม มีการจัดโครงสร้างการบริหารที่ดี
ยึดมั่นในปรัชญาและจรรยาบรรณธุรกิจ โดยบริษัทฯ
คาดหมายให้ผู้บริหารระดับสูงเป็นตัวอย่างที่ดีในเรื่องความซื่อสัตย์และจริยธรรมแก่พนักงานทุกคน
มีการปฏิบัติต่อผู้มีส่วนได้ส่วนเสียโดยคำนึงถึงความเป็นธรรมต่อทุกฝ่ายตามหลักบรรษัท ภิบาลที่ดี

คณะกรรมการบริษัทฯ ได้แต่งตั้งให้คณะกรรมการตรวจสอบติดตาม
ดูแลและควบคุมการจัดทำรายงานทางการเงินของบริษัทฯ
และความมีประสิทธิภาพของระบบการควบคุมภายในที่เกี่ยวข้อง

การกำหนดอำนาจหน้าที่และความรับผิดชอบของพนักงานในแต่ละระดับถูกกำหนดขึ้นอย่างชัดเจน
พื้นฐานที่สำคัญของคุณภาพในการทำงานได้ถูกอธิบายไว้ในคู่มือพนักงาน (Code of Conduct)
สำหรับพนักงานทุกคน โดยเน้นการสร้างสำนึกถึงความรับผิดชอบต่อลูกค้า
การทำงานให้บรรลุเป้าหมายร่วมกัน การให้ความเคารพซึ่งกันและกัน
การทำงานร่วมกันและเชื่อมั่นซึ่งกันและกัน นอกจากนี้
เป้าหมายและวิธีที่จะบรรลุเป้าหมายทางธุรกิจของบริษัทฯ
ได้ถูกวางแผนและกำหนดเป็นแนวทางไว้สำหรับพนักงานทุกคนร่วมกันปฏิบัติตาม
โดยการติดตามประเมินผลอย่างใกล้ชิดจากฝ่ายบริหาร นอกจากนี้บริษัทฯ
ได้จัดให้มีการจัดทำขอบเขตอำนาจหน้าที่เฉพาะตำแหน่ง (Job description)
ของทุกตำแหน่งงาน การกำหนดขอบเขตลักษณะงาน (Job specification)
และการมอบหมายอำนาจหน้าที่และความรับผิดชอบในแต่ละตำแหน่งงานอย่างเหมาะสม บริษัทฯ
ตระหนักถึงความสำคัญของการกำหนดสภาพแวดล้อมของการควบคุมที่เหมาะสมจะนำไปสู่ความมีประสิทธิภาพและประสิทธิผลขององค์กร

2.  การประเมินความเสี่ยง

ผู้บริหารระดับสูงของบริษัทฯ ได้มีการทบทวนนโยบาย แนวทาง
และแผนการบริหารจัดการความเสี่ยงอย่างสม่ำเสมอ นอกจากนี้
ผู้บริหารและพนักงานทุกคนได้รับการสนับสนุนให้มีความเข้าใจและตระหนักถึงความสำคัญของการบริหารจัดการความเสี่ยง
เพื่อลดระดับผลกระทบ หรือป้องกันไม่ให้เกิดขึ้นอย่างทันท่วงที ทั้งนี้ บริษัทฯ
ได้สนับสนุนให้มีการตระหนักถึงความรับผิดชอบร่วมกันของพนักงานทุกคนต่อการบริหารจัดการความเสี่ยงสำคัญ
ที่มีผลกระทบต่อเป้าหมายเชิงกลยุทธ์ขององค์กร
โครงสร้างการบริหารจัดการความเสี่ยงได้จัดวางอย่างมีแบบแผน
มาตรการและแผนการบริหารความเสี่ยงได้ถูกกำหนดจากปัจจัยความเสี่ยงที่อาจเกิดขึ้นต่อธุรกิจ
เป้าหมาย และการดำเนินงานของบริษัทฯ ทั้งจากปัจจัยภายในและปัจจัยภายนอก
การประเมินความเสี่ยงที่อาจเกิดขึ้นยังนำมาถึงเป้าหมายของการควบคุมบริหารความเสี่ยงโดยการใช้วิธีการควบคุมต่างๆ
ที่เหมาะสม
แผนการบริหารความเสี่ยงจะถูกติดตามและทบทวนความเหมาะสมอย่างรอบคอบก่อนจะให้กับคณะกรรมการบริษัทฯ
โดยคณะกรรมการของบริษัทฯ ได้มีการแต่งตั้งคณะกรรมการบริหารความเสี่ยง
ทำหน้าที่ในการดำเนินการทบทวนกรอบนโยบายการบริหารความเสี่ยง
และโครงสร้างการบริหารความเสี่ยง
รวมทั้งให้ข้อเสนอแนวทางในการบริหารความเสี่ยงที่สอดคล้องต่อทิศทางกลยุทธ์การดำเนินงานและแผนธุรกิจ
พร้อมกำกับดูแลติดตามและสอบทานการรายงานการบริหารความเสี่ยงที่สำคัญ
เพื่อให้สอดคล้องกับมาตรฐานและสภาพแวดล้อมที่เปลี่ยนแปลงไป

3.  กิจกรรมการควบคุม

บริษัทฯ ได้มีการกำหนดอำนาจและการอนุมัติในแต่ละแผนก เป็นไปอย่างเหมาะสม
และได้ทำการติดตามตรวจสอบอย่างสม่ำเสมอ การทำรายการธุรกรรมระหว่างบริษัทฯ
และบุคคลที่เกี่ยวข้องกัน รวมทั้งข้อตกลงต่างๆ
ทางการค้าได้มีการควบคุมดูแลอย่างระมัดระวังและรอบคอบ
เสมือนหนึ่งว่าธุรกรรมและข้อตกลงนั้นได้ถูกทำกับบริษัทอื่นๆ ตามปกติในทางการค้า
และเป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย และหน่วยงานกำกับดูแลอื่นๆ ที่เกี่ยวข้อง นอกจากนี้ บริษัทฯ
ยังได้ให้ความสำคัญในการดูแลให้มีระบบการควบคุมภายในที่เหมาะสมต่อการดำเนินงาน
เพื่อให้มั่นใจว่าพนักงานสามารถปฏิบัติงานอย่างมีประสิทธิภาพ
ได้มีการกำหนดระดับอำนาจและหน้าที่ของพนักงานระดับปฏิบัติการ และระดับบริหารอย่างเหมาะสม
ชัดเจน รวมทั้งการแบ่งแยกหน้าที่ระหว่างหน่วยงานปฏิบัติการ หน่วยงานควบคุมดูแล
และหน่วยงานตรวจสอบและประเมินเพื่อให้มีการรักษาระดับการถ่วงดุลและการตรวจสอบที่เหมาะสม
การจัดให้มีการระบบการควบคุมดูแลการใช้งานและบำรุงดูแลรักษาทรัพย์สินของบริษัทฯ
อย่างเหมาะสม นอกจากนี้ บริษัทฯ
ยังกำหนดให้มีระบบการควบคุมภายในที่เหมาะสมสำหรับแผนกการเงินและบัญชี
เพื่อให้มีระบบการรายงานทางการเงินที่ชัดเจนและเพียงพอเสนอต่อฝ่ายบริหารที่เกี่ยวข้อง

4.  ข้อมูลและการติดต่อสื่อสาร

ระบบสารสนเทศได้รับการพัฒนาเพื่อประสิทธิภาพในการดำเนินธุรกิจ
และตอบสนองความต้องการของฝ่ายบริหาร บริษัทฯ ยังให้ความสำคัญเกี่ยวกับความถูกต้อง
เชื่อถือได้และทันต่อเวลาของข้อมูลสารสนเทศ รวมถึงการสื่อสารข้อมูล
ทั้งนี้วัตถุประสงค์หลักก็เพื่อความถูกต้อง และทันเวลาของข้อมูลที่จะนำมาใช้ประกอบการตัดสินใจ
มีระบบการรักษาความปลอดภัยของข้อมูล และการกำหนดแผนสำรองฉุกเฉินที่มีประสิทธิภาพ
สำหรับป้องกันในเรื่องความปลอดภัยของระบบสารสนเทศขณะที่มีอุบัติภัยร้ายแรงจนระบบไม่สามารถปฏิบัติงานได้
นอกจากนี้บริษัทฯ ยังมีระบบการจัดเก็บข้อมูลที่สามารถตรวจสอบความถูกต้องย้อนหลังได้ บริษัทฯ
ได้ดำเนินการตามพระราชบัญญัติว่าด้วยการกระทำความผิดเกี่ยวกับคอมพิวเตอร์
ในการจัดเก็บข้อมูลจราจรทางคอมพิวเตอร์ตามประกาศกระทรวงเทคโนโลยีสารสนเทศและการสื่อสาร
บริษัทฯ ยังได้ลงทุนเพื่อสร้างระบบการสื่อสารที่มีประสิทธิภาพทั้งจากภายในและภายนอกบริษัทฯ
รวมทั้งจัดให้มีการสื่อสารภายในองค์กรผ่านช่องทางหลายช่องทาง เช่นการประชุมบริษัทฯ ทุกๆ
ไตรมาส ระบบเครือข่ายคอมพิวเตอร์ภายในองค์กร และอีเมล์
การบันทึกรายการทางบัญชีเป็นไปตามมาตรฐานการบัญชีที่รับรองทั่วไป
และมีการบันทึกข้อมูลให้เป็นปัจจุบันอย่างสม่ำเสมอ

5.  การติดตามผล

จากระบบข้อมูลในปัจจุบันที่สามารถให้ข้อมูลที่เชื่อถือได้และทันต่อเวลา
ทำให้ฝ่ายบริหารและคณะกรรมการบริษัทฯ
สามารถควบคุมและติดตามผลการดำเนินงานผ่านรายงานทางการเงินได้อย่างมีประสิทธิภาพ
เพื่อช่วยสนับสนุนให้บรรลุวัตถุประสงค์ในการดำเนินธุรกิจ ในขณะเดียวกันก็สามารถสอบทาน
ประเมิน
และให้คำแนะนำเพื่อปรับปรุงแผนธุรกิจผ่านกระบวนการกำกับดูแลโดยฝ่ายตรวจสอบภายในทำการตรวจสอบการปฏิบัติงานอย่างต่อเนื่องตลอดทั้งปี

ฝ่ายตรวจสอบภายในปฏิบัติงานตามแผนการตรวจสอบประจำปีที่ได้รับการอนุมัติ
และติดตามผลจากคณะ กรรมการตรวจสอบ
แผนการตรวจสอบซึ่งทำขึ้นจากผลการประเมินและวิเคราะห์ความเสี่ยงของบริษัทฯ
รวมถึงลำดับความสำคัญของบริษัทย่อยในกลุ่มบริษัทฯ กลุ่มธุรกิจหลักและกระบวนการที่เกี่ยวข้อง
ผลของการตรวจสอบ การติดตามการปรับปรุงแก้ไขจะนำเสนอต่อคณะกรรมการตรวจสอบ
จนถึงปัจจุบัน ผลการตรวจสอบไม่พบข้อบกพร่องของการควบคุมภายในที่มีสาระสำคัญ อย่างไรก็ตาม
ได้มีการเสนอแนะการปรับปรุงระบบการควบคุมภายในบางจุดที่ตรวจพบ
ฝ่ายตรวจสอบภายในยังได้สอบทานระบบการปฏิบัติงานหลักและกิจกรรมทางการเงินที่สำคัญ
เพื่อให้มั่นใจว่ามีการดำเนินงานอย่างมีประสิทธิภาพและเป็นไปตามข้อกำหนดของกฎหมาย

9.1 หัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท

นางสาวรัญชน์ภาวี แดงน้อย ได้รับการแต่งตั้งให้ดำรงตำแหน่งกรรมการฝ่ายตรวจสอบภายใน
เมื่อเดือนกันยายน 2555 ภายหลังจากการพิจารณาคัดเลือกผู้ที่มีคุณสมบัติถูกต้อง
ครบถ้วนอย่างรอบคอบ คณะกรรมการตรวจสอบมีมติเห็นว่านางสาวรัญชน์ภาวี มีความรู้
ความสามารถ
และประสบการณ์การทำงานที่เหมาะสมกับการดำรงตำแหน่งกรรมการฝ่ายตรวจสอบภายในของบริษัทฯ
ในระหว่างปี นางสาวรัญชน์ภาวี
ได้นำเสนอต่อคณะกรรมการตรวจสอบถึงแนวทางและวิธีการปฏิบัติงานของฝ่ายตรวจสอบภายในเพื่อให้การทำงานเป็นไปอย่างมีประสิทธิภาพและมีประสิทธิผล
ทั้งกิจกรรมการตรวจสอบภายใน
โดยให้ความสำคัญกับบริษัทย่อยหรือหน่วยงานที่มีความเสี่ยงสูงจากการประเมินความเสี่ยงของบริษัทฯ
และในการให้คำปรึกษาแก่หน่วยงานต่างๆ
คณะกรรมการตรวจสอบจะทำการประเมินผลการปฏิบัติงานของนางสาว
รัญชน์ภาวีร่วมกับกรรมการผู้จัดการใหญ่และประธานเจ้าหน้าที่บริหาร
ในช่วงเวลาของการประเมินผลงานประจำปีของบริษัทฯ

นางสาวอุไร ปลื้มสำราญ ดำรงตำแหน่งหัวหน้างานกำกับดูแลการปฏิบัติงานของบริษัท
โดยรายละเอียดเกี่ยวกับหัวหน้างานผู้ตรวจสอบภายในและหัวหน้างานกำกับดูแลการปฏิบัติงานของบริษัท
มีรายละเอียดในเอกสารแนบ 3